Aalborgs Stifts Adresseavis, 1820-09-04
England. Klagen imod Dronningen, som naturligviis maa være overeensstemmende med de i Grev Liverpools Bill indeholdte Sigtelser, indeholder etslags Beretning om Hendes Majestæts Samlevnet med Bergami, hvis Troværdighed i Et og Alt man maa overlade til vedkommende Drotter at bedømme, blot bemærkende, at man i en Sag, som denne, ikke saa meget kan agte paa Vidnernes Antal, som paa deres Charakter, og at man ei maa ansee nogen Klagepost for beviist, saasnart endeel Jtalienske Vidner have aflagt deres Eed for sammes Ra tighed, da det jo er utvivlsomt, at slige Vidner have i Forveien faaet opgivet hvad og hvorledes de have at svare til de dem forelagte Spørgsmaale. Klagen fortæller, at da Hendes Majestæt, dengang Prindsesse af Wales, i 1814 havde forladt England, afskedigede Hun efterhaanden sit Engelske følge, og antog i Milans en Bergamisom Coureer, Lakay eller Tiener. Han var dengang uden Brød, men havde før tient hos General Pino. Han fulgte Hendes Majestæt igjennem Rom og til Neapel, hvor de ankom den 8de November samme Aar. Den første Nat sov Hendes Majestæt i det ene Fløi og Tienerne, hvoriblandt Bergami, i det modsatte Fløi af Bygningen. Hendes Majestæts adopterede, dengang tolvaarige, Dreng billy Austin sov i Hendes eget Værelse. Men næste Nat fik Bergami sit Sovekammer i Nærheden af Dronningens og Billy Austin fik Sovekammer for sig selv. (Som han voxte til, kunde det da vel heller ikke gaae an, at han kunde vedblive at sove inde hos Dronningen, om ikke for Andet, saa dog blot for FolkesnaksSkyld). Natten imellem 9de og 10de November skal den utilladelige Commerce have taget sin Begyndelse, og siden den Tid skal man ofte have seet Hendes Majestæt at liste sig midt om Natten ind i Bergamis Værelse, og man har hørt Smadsk af Kysse derinde. Ligeledes har Hendes Majestæt været paa Maskerade med Bergami i usømmelig Paaklædning. Jøvrigt har Bergami havt fri Adgang til Hendes Gemakker til enhver Tid, hvilket ingen anden havde, og Hun har taget hans Datter til Sig at opdrage og sørge for, samt taget flere Personer af hans Slægt i Sin Tieneste. Jøvrigt lægger Klagen megen Vægt paa at Bergami er en gift Mand. - Det første Vidne, som blev forhørt var en Trodore Majocchi, det har tjent i Dronningens Staldetat, og imod hvem Hun har gjort meget Godt. Han vidnede, at have seet Dronningen liste Sig paa Tæerne ind til Bergami, samt at have seet dem engang at kysses. Ved Broughams Contraquæstionering vidste Vidnet hverken ud eller ind, men svarede gierne til hvert Spørgsmaal: "Det husker jeg ikke". (Questo non mi ricordo, hvorfor Englænderne nu have givet ham Øgenavnet Signor Nonriccordo). Jmidlertid kunde han dog ikke undgaae af og til at modsige sit eget Vidnesbyrd. Ogsaa beviser Brongham, at Majocchi skal i Gloucester have rost Dronningen som en meget dydig Dame, og yttret, at han kunde erholde stor Belønning og et indbringende Embede, om han vilde vidne imod Hende. Et andet Vidne, en Skipper, udsagde, at da Bergami omborde hos ham engang sad paa en Kanon, satte Dronningen sig paa hans Skiød. Addresser til Dronningen strømme ind fra alle Kanter. En Addresse fra Haandværkstanden i London havde 39786 og en anden fra gifte Damer i London omtrent 15000 Underskrifter.